A BIZOTTSÁG HATÁROZATA
(2004. november 12.)
a kéknyelv-betegség spanyolországi kitöréséhez kapcsolódóan a 2003/828/EK határozatnak az állatok Spanyolországban és Portugáliában található korlátozás alá vont körzetekből, illetve ezen körzeteken belüli szállítását illető módosításáról
(az értesítés a B(2004) 4398. számú dokumentummal történt)
(EGT vonatkozású szöveg)
(2004/762/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kéknyelv-betegség elleni védekezésre és a felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (2) bekezdésének d) pontjára, 9. cikke (1) bekezdésének c) pontjára és 12. cikkére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) és (4) bekezdésére,
mivel:
(1)
A kéknyelv-betegséggel kapcsolatos védő- és megfigyelési körzetekről szóló, 2003. november 25-i 2003/828/EK bizottsági határozatot (3) a Közösségnek a kéknyelv-betegség által érintett régióiban kialakult helyzet alapján fogadták el. Ez a határozat különböző járványügyi helyzeteknek megfelelő védő- és megfigyelési körzeteket jelöl ki („korlátozás alá vont körzetek”), és megállapítja a 2000/75/EK irányelvben előírt, az állatok, illetve azok spermájának, petesejtjeinek és embrióinak bizonyos, e körzetekből és e körzeteken keresztül történő szállítására vonatkozó tilalom alóli mentesség feltételeit.
(2)
A kéknyelv-betegség terjedése kockázatának csökkentése érdekében lehetővé kell tenni szállítási tilalmak járványügyi okokból történő elrendelését a korlátozás alá vont körzeteken belül.
(3)
A kéknyelv-betegség vírusának terjedését figyelték meg Dél-Spanyolországban, Andalúziában és Estremadurában.
(4)
A 2000/75/EK irányelvnek megfelelően, és ezen, a kéknyelv-betegség kitörése által nemrég sújtott spanyolországi régiók földrajzi, ökológiai és járványügyi helyzetére figyelemmel, a korlátozás alá vont körzeteknek a 2003/828/EK határozat I. mellékletében szereplő listáját módosítani kell annak érdekében, hogy egy új, az érintett régiókat magában foglaló korlátozás alá vont körzettel lehessen kiegészíteni. Ezért a 2003/828/EK határozatot ennek megfelelően módosítani kell.
(5)
Továbbá, annak ellenére, hogy Portugáliában a kéknyelv-betegség kitörését még nem észlelték, járványügyi összefüggés és az ökológiai folytonosság miatt egyes portugáliai régiókat is hozzá kell tenni az új korlátozás alá vont körzethez. A betegség terjedését megelőzendő azonban meg kell tiltani az állatoknak az új korlátozás alá vont körzet spanyol részéről Portugáliába történő szállítását.
(6)
A 90/425/EK irányelv előírja bizonyos ideiglenes védintézkedések elfogadásának lehetőségét járványos állatbetegségek közösségbeli kitörése esetén. A Spanyolországban előforduló kéknyelv-betegség elleni bizonyos védintézkedésekről szóló, 2004. október 14-i 2004/697/EK bizottsági határozatot (4) a kéknyelv-betegség 2004. évi, egyes spanyolországi tartományokban való kitöréséről szóló jelentések következtében fogadták el. E határozatnak megfelelően ezeket az intézkedéseket az Élelmiszerlánc- és Állategészségügyi Állandó Bizottság elé terjesztették ez utóbbinak a 2004. október 19-i ülésén. A legújabb fejlemények fényében a 2004/697/EK határozat által hozott védintézkedéseket hatályon kívül kell helyezni, és helyükbe a legutóbb e határozattal módosított 2003/828/EK határozat rendelkezései lépnek.
(7)
Az e határozat által előírt intézkedéseket a november 11-ére tervezett Élelmiszerlánc- és Állategészségügyi Állandó Bizottságnak felül kell vizsgálnia.
(8)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/828/EK határozat a következőképpen módosul:
1.
Az 1. cikkben a harmadik bekezdés helyébe a következő szöveg lép:
„Eltérő rendelkezés hiányában e határozat nem érinti a 2. cikk (1) bekezdésében említett korlátozás alá vont körzeteken belüli szállítást.”
2.
A 2. cikk (1) bekezdése helyébe a következő szöveg lép:
„(1) Az A, B, C, D, E és F korlátozás alá vont körzetek határait az I. mellékletben leírtak szerint állapítják meg.
Az ezekre a körzetekre vonatkozó kiviteli tilalom alóli mentességekre csak az e határozatban megállapított feltételeknek megfelelően kerülhet sor.
Az I. mellékletben meghatározott F korlátozás alá vont körzet esetében a kéknyelv-betegségre fogékony fajokhoz tartozó élő állatoknak Spanyolország területéről Portugáliába való szállítása tilos, kivéve ha a hatáskörrel rendelkező hatóságok jóváhagyják.”
3.
Az I. melléklet a következő F korlátozás alá vont körzettel egészül ki:
„F körzet
SPANYOLORSZÁG:
-
Cádiz, Malaga, Sevilla, Huelva, Córdoba, Jaén, Cáceres, Badajoz tartomány
-
Toledo tartomány (Oropesa, Talavera de la Reina, Belvis de Jara és Los Navalmorales comarca)
-
Ciudad Real tartomány (Horcajo de los Montes, Piedrabuena, Almadén és Almodóvar del Campo comarca).
PORTUGÁLIA:
-
Alentejo Regionális Mezőgazdasági Igazgatósága: Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (A2-től keletre, Santa Susana, Santiago és Torrão freguesia), Gavião (Gavião, Atalaia, Margem és Comenda freguesia) concelho;
-
Do Ribatejo e Oeste Regionális Mezőgazdasági Igazgatósága: Montijo (Canha, S. Isidoro de Pegões és Pegões freguesia), Coruche, Salvaterra de Magos, Almeirim, Alpiarça, Chamusca, (Pinheiro Grande, Chamusca, Ulme, Vale de Cavalos, Chouto és Parreira freguesia), Constância (Sta Margarida de Coutada freguesia), Abrantes (Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós és Bemposta freguesia) concelho”.
2. cikk
A 2004/697/EK határozat hatályát veszti.
3. cikk
Ezt a határozatot 2004. november 16-tól kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2004. november 12-én.